# **DECIZIA ETAPEI DE ÎNCADRARE**

## Nr. număr din zz.ll.aaaa

....

Ca urmare a solicitării de emitere a acordului de mediu adresate de **SC CARPATHIAN SPRINGS SA**, cu sediul în Str. REPUBLICII, Nr. 33, Vatra Dornei , Judetul Suceava, ...., înregistrată la APM Suceava cu nr. 4187/19.04.2017, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 12.05.2017, că proiectul AMENAJARE PLATFORMA CU PARCARE, UTILITATI, REGULARIZARE PARAU BUCINIS SI IMPREJMUIRE propus a fi amplasat în comuna Panaci, sat Coverca nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2, pct. 10, lit. f;

In conformitate cu criteriile din anexa nr. 3 la Hotărârea Guvernului nr. 445/2009:

1.Caracreristicile proiectului:

a)Marimea proiectului: amplasamentul lucrărilor de amenajare a platformei cu parcare si de regularizare a pr. Bucinis se găseşte in intravilanul com. Panaci, sat Coverca. Terenul in suprafata de 22.798 mp este proprietatea SC CARPATHIAN SPRINGS SA conform certificatului de urbanism nr. 31/24.11.2016, categoria de folosinta fiind fanat. Investiția se va realiza pe ambele maluri ale pârâului Buciniș, la cca. 200 m amonte de confluența cu pârâul Călimănel.

Investiția cuprinde realizarea următoarelor obiective:

-drum acces secundar, L = 184.00 m, l = 3.50 m;

-pod acces peste pr. Buciniș (7 t);

-parcare, S = 6.000,0 mp;

-împrejmuire incintă;

-regularizare pr. Buciniș, L = 196 m;

-pod provizoriu.

**Drumul de acces**

Pentru accesul din drumul județean se va amenaja un drum de acces secundar cu lungimea L = 184 ml și lățimea l = 3,5 m. Drumul de acces va avea un sistem rutier format dintr-un strat de nisip (anticapilar) cu grosimea de 10 cm, urmat de o fundație de balast de 30 cm şi o suprastructură din beton asfaltic BAD25 de 6 cm grosime şi un strat de beton asfaltic BA08 cu grosimea de 4 cm.

**Pod acces peste pârâul Buciniș (7 tone)**

Podul se prevede cu o singură deschidere de 12,0 m, cu lungimea totală de 17,1 m (inclusiv zidurile întoarse). Lungimea podului măsurată între fețele interioare ale culeii va fi 11,0 m. Lățimea podului măsurată între fețele interioare ale bordurii de capăt este de 3,9 m, iar lățimea totală a podului va fi de 4,7 m. Suprastructura se prevede a se realiza din grinzi monobloc, cu armătură aderentă preîntinsă - grinzi joantive cu suprabetonare, având lungimea de 12.0 m și înălțimea de 0,52 m conform proiectului tip IPTANA - C 441/92/1. Deoarece drumul pe care este amplasat podul este drum de acces local, pentru parcarea proiectată, partea carosabilă va avea lățimea de 3,5 m.

**Parcare**

Pe o suprafață de 6.000 mp, se va amenaja o parcare pentru mijloace auto sub 7 t.

Apele pluviale de pe suprafața parcării vor fi preluate de o rigolă betonată, acoperită cu capac carosabil, cu secțiunea l x h = 0,3 x 0,3 m și lungimea de 110 m, trecute printr-un separator de produse petroliere, prin intermediul unei conducte de PVC Ø 200 mm, L = 21 m, apoi descărcare în emisar - pârâul Buciniș, prin intermediul unei conducte de PVC Ø 200 mm, L = 7 m.Separatorul va fi dimensionat pentru un debit de max. 20 l/s.

**Împrejmuire incintă**

A fost prevăzută o împrejmuire cu stâlpi metalici din țeavă dreptunghiulară 50 x 30 x 2,5 și închideri din plasă de sârmă. Stâlpii vor avea lungimea de 2,0 m și sunt dispuși la echidistanța de 2,5 m. Adâncimea de fundare este de 110 cm, fundația stâlpilor fiind realizată din beton C8/10 turnat la secțiunea L x l x h = 30 x 30 x 110 cm

**Lucrări de apărare împotriva inundațiilor proiectate - regularizare pr. Buciniș**

Lucrarea de apărareproiectată va fi realizată pe ambele maluri ale pârâului Buciniș, în dreptul investiției Amenajare platformă cu parcare, utilități, regularizare pârâu Buciniș și împrejmuire, aparținând de SC CARPATHIAN SPRINGS SA Vatra Dornei, loc. Coverca, com. Panaci, jud. Suceava.

Se propune realizarea de lucrări de apărare împotriva inundațiilor, pe o lungime de 196 m, pe ambele maluri ale pr. Buciniș, ce constau dintr-un canal cu o lungime L = 196 m, realizat din 2 ziduri de sprijin din beton armat, cu grosimea de 0,5 m la bază și 0,3 m la coronament și H = 2,0 m (exceptând fundația - talpă de 0,4 m grosime), respectiv o înălțime totală de 3,0 m, amplasate la o distanță de 9,3 m între ele. Amplasarea celor 2 ziduri de sprijin se va realiza conform secțiunii prezentate în continuare. De-a lungul zidurilor, la bază, se vor monta barbacane din PVC Ø 100 mm. În capetele amonte și aval, zidurile de sprijin din beton se vor racorda și încastra la malurile existente pe o lungime 3...5 m.

**Pod provizoriu**

Pentru asigurarea traversării pr. Buciniș, pe perioada de execuție a lucrărilor proiectate, se va amenaja un pod de acces provizoriu, alcătuit dintr-un tub de beton cu Ø = 1,2 m și L = 6,0 m.

Podul provizoriu va fi utilizat pe perioada de execuție a lucrărilor proiectate (lucrări apărare și pod), după care va fi dezafectat. În perioadele de ape mari, tuburile care alcătuiesc podul provizoriu vor fi scoase din albia pârâului Buciniș.

*Modul de asigurare a utilitatilor*: Nu se realizează rețele de alimentare cu apă sau rețele de canalizare tehnologică sau menajeră.

Pe perioada realizării investiției, pentru muncitori se va asigura apă îmbuteliată.

Apele pluviale de pe suprafața parcării vor fi preluate de o rigolă betonată, acoperită cu capac carosabil, cu secțiunea l x h = 0,3 x 0,3 m și lungimea de 110 m, trecute printr-un separator de produse petroliere, prin intermediul unei conducte de PVC Ø 200 mm, L = 21 m, apoi descărcare în emisar - pârâul Buciniș, prin intermediul unei conducte de PVC Ø 200 mm, L = 7 m. Conducta de evacuare va fi dotată cu un clapet de sens.

Apele pluviale de pe malul drept al pr. Buciniș, din incinta Fabricii de îmbuteliere, vor fi preluate din rigola existentă și descărcate în pr. Buciniș, amonte pod proiectat, prin intermediul unei conducte de PVC Ø 600 mm, L = 6 m, dotată cu clapet de sens.

Se va monta un separator hidrocarburi model STAROIL PLUS 12000, producător P.P.E., cu un volum total V = 12,250 mc, respectiv înălțimea H = 2,5 m și diametrul D = 2,5 m, respectiv cu diametru țeavă intrare/ieșire = 200 mm.

b). Cumularea cu alte proiecte: Prin aceasta investitie se doreste regularizarea pr. Buciniș, amenajarea unei platforme cu parcare, un drum de acces pentru parcare și un pod pentru traversarea canalului accesul la parcare și se va împrejmui incinta. Scopul lucrarilor este scoaterea de sub efectul inundatiilor a amplasamentului pe care se va realiza investitia .

c) Productia de deseuri: În timpul efectuării lucrărilor de amenajare a investiției propuse pot fi generate următoarele tipuri de deșeuri:

-deșeuri de ambalaje ale materialelor de construcții (saci de hârtie, plastic, lemn, PEHD) estimate la circa 200 kg (coduri 150101, 150102, 150103);

-deșeuri menajere biodegradabile provenite din activitatea personalului, estimate la circa 50 kg (cod 200301).

Aceste deșeuri sunt nepericuloase și vor fi predate în vederea valorificării, respectiv a depozitării definitive, către firme autorizate pentru desfășurarea acestor activități cu care beneficiarul deține contracte de servicii.

După punerea în funcțiune a investiției, vor fi generate următoarele deșeuri:

deșeuri menajere (cod 200301) = 0,5 mc/an.

Deșeurile menajere vor fi colectate în europubele, apoi preluate şi transportate la platforma de gunoi.

d)Emisii poluante, inclusiv zgomotul si alte surse de discomfort

Cea mai apropiată așezare umană se află la o distanță de cca. 20 m față de cea mai apropiata locuinta, dar activitatea desfășurată în cadrul perimetrului nu va influența negativ așezările umane. Prin respectarea măsurilor impuse a se lua, cu privire la poluarea factorilor de mediu aer, apă şi sol se reduc substanțial riscurile de poluare a așezărilor umane.

Pentru realizarea investiției nu se vor introduce substanțe poluante în sol şi nu se va modifica structura sau tipul solului.

Investiția se va realiza pe ambele maluri ale pârâului Buciniș, la cca. 200 m amonte de confluența cu pârâul Călimănel.Se va realiza regularizarea pr. Buciniș, respectiv se va amenaja o platformă cu parcare, un drum de acces pentru parcare și un pod pentru traversarea canalului accesul la parcare și se va împrejmui incinta.

Apele pluviale de pe platforma parcării vor fi colectate, trecute printr-un separator de produse petroliere, apoi descărcate în emisar - pr. Buciniș.

Lucrările proiectate nu au influență negativă asupra regimului apelor de suprafață sau subterane şi a obiectivelor existente sau proiectate în zonă.

Apele pluviale de pe suprafața parcării vor fi preluate de o rigolă betonată, acoperită cu capac carosabil, cu secțiunea l x h = 0,3 x 0,3 m și lungimea de 110 m, trecute printr-un separator de produse petroliere, prin intermediul unei conducte de PVC Ø 200 mm, L = 21 m, apoi descărcare în emisar - pârâul Buciniș, prin intermediul unei conducte de PVC Ø 200 mm, L = 7 m. Conducta de evacuare va fi dotată cu un clapet de sens.

Apele pluviale de pe malul drept al pr. Buciniș, din incinta Fabricii de îmbuteliere, vor fi preluate din rigola existentă și descărcate în pr. Buciniș, amonte pod proiectat, prin intermediul unei conducte de PVC Ø 600 mm, L = 6 m, dotată cu clapet de sens.

Se va monta un separator hidrocarburi cu un volum total V = 12,250 mc, înălțimea H = 2,5 m și diametrul D = 2,5 m, respectiv cu diametru țeavă intrare/ieșire = 200 mm. În vecinătatea obiectivului prezentat nu se întâlnesc specii vegetale, faună acvatică sau terestră ocrotite. Nu sunt prevăzute programe sau măsuri speciale pentru protecţia ecosistemelor, a biodiversităţii şi pentru ocrotirea naturii.

În zonă nu se află monumente istorice, de arhitectură sau alte zone şi obiective de interes tradiţional, public sau istoric.

Realizarea investiţiei propuse nu influenţează condiţiile etnice şi culturale din zonă. De asemenea nu are impact negativ asupra patrimoniului cultural, arheologic sau asupra monumentelor istorice din zonă.

In cazul exploatării corespunzătoare a investiției proiectate, poluarea aerului, solului şi apelor este redusă considerabil, iar impactul cumulat al investiției existente precum și a proiectului de extindere propus asupra factorilor de mediu poate fi considerat nesemnificativ.

2.Localizarea proiectului

Fabrica îmbuteliere apă minerală aparține de SC CARPATHIAN SPRINGS SA Vatra Dornei și își desfășoară activitate în intravilanul localității Coverca, com. Panaci, jud. Suceava. Investiția propusa „Amenajare platformă cu parcare, utilități, regularizare pârâu Buciniș și împrejmuire” se se va realiza pe laterala vestică a incintei fabricii, pe malul pr. Buciniș.

Prin realizarea investiție propuse nu se mărește capacitatea de producție autorizată a Fabricii de îmbuteliere Coverca, ci se vor crea zone suplimentare de depozitare, respectiv se vor realiza îmbunătățiri constructive la clădirile existente.

Cea mai apropiată așezare umană se află la o distanță de cca. 20 m, față de investiția propusă, iar activitatea desfășurată în cadrul perimetrului nu va influența negativ așezările umane. Prin respectarea măsurilor impuse a se lua, cu privire la poluarea factorilor de mediu aer, apă şi sol se reduc substanțial riscurile de poluare a așezărilor umane.

II. Motivele care au stat la baza luării deciziei etapei de încadrare în procedura de evaluare adecvată sunt următoarele:Nu este cazul

Condiţiile de realizare a proiectului:

a**)** investiţia se va realiza cu respectarea documentaţiei tehnice depuse precum şi a normativelor şi prescripţiilor tehnice specifice realizării proiectului, a legislaţiei de mediu în vigoare și a avizelor din certificatului de urbanism nr. 31/24.11.2016.

b) conform art. 22, alin 1 din HG nr. 445/2009, în situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecţia mediului emitentă asupra acestor modificări;

c) se vor respecta cu stricteţe limitele şi suprafeţele destinate organizării de şantier, a modului de depozitare a materialelor de construcţie şi a rutelor alese pentru transport;

d) se vor lua toate măsurile tehnice şi organizatorice pe toată perioada desfăşurării lucrărilor pentru a nu afecta factorii de mediu, sănătatea şi confortul populaţiei din zona respectivă;

e) întreţinerea şi reparaţia utilajelor şi mijloacelor de transport folosite la lucrări se va face în unităţi specializate;

f) se vor amenaja locuri de stocare în condiţii de siguranţă pentru mediu şi sănătatea umană a deşeurilor ce vor rezulta din executarea lucrărilor de construcţii-montaj şi se va asigura gestionarea corespunzătoare a acestora. Deşeurile reciclabile, colectate pe categorii, conform prevederilor legale, se vor valorifica către firme specializate în colectare/reciclare. Deşeurile menajere se vor colecta şi preda la operatorii locali de salubritate autorizaţi;

g) nivelul de zgomot generat de desfăşurarea lucrărilor se va încadra în prevederile STAS 10009/1988-acustica urbană;

h) la finalizarea lucrărilor se vor îndepărta resturile de materiale de construcţie şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială;

i)La finalizarea investiţiei titularul are obligaţia de a solicita revizuirea autorizaţiei de mediu

Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

**Ing. Vasile Osean**

**Şef serviciu Avize, Acorduri , Autorizare**

**Ing. Constantin Burciu**

Întocmit,

Ing. Angela Ignatescu